दीक्षा आतंरिक चेतना का रूपांतरण : मंगलप्रभा
भास्कर संवाददाता | चित्तौड़गढ़
दीक्षाआंतरिक चेतना के रूपांतरण का नाम है। इसके माध्यम से साधक जीव से शिव और साधक से सिद्ध तथा आत्मा से परमात्मा बन जाता है। महापुरुषों के गुणों को स्मरण कर व्यक्ति यदि उनके एक गुण को भी आत्मसात कर ले तो उसके जीवन की दिशा एवं दशा बदल जाती है। उक्त प्रवचन साध्वी मंगलप्रभा ने बुधवार को मीरानगर जैन स्थानक में जैन दिवाकर मुनि श्री चौथमल मसा एवं आचार्य देवेंद्र मुनि के दीक्षा दिवस पर आयोजित धर्मसभा में व्यक्त किए। उन्होंने कहा कि मुनि चौथमल मसा ने जीओ और जीने दो के संदेश को जन-जन तक पहुंचाया। मानवीय मूल्यों के प्रतिष्ठात्पक जैन दिवाकर विभिन्न धर्मों के समन्वय में विश्वास करते थे। उनको विश्वास था कि व्यक्ति सुधार से ही समस्त मानव जाति का कल्याण संभव है। धर्मसभा में साध्वी चारूप्रज्ञा ने कहा कि व्यसन मुक्ति एवं जीव दया उनका मिशन रहा। सामाजिक बुराईयों के विरूद्ध जनजागरण में दिवाकरजी का अद्वितीय भूमिका रही। वे मानवीय एकता के समर्थक थे। वे तप, जप को प्रहरी थे। सभी धर्मों का समादार करते थे। साध्वी कीर्तिप्रभा ने कहा कि महापुरूष अपनी आत्मा के कल्याण के साथ-साथ दूसरों की आत्मा का भी कल्याण करते हैं। साध्वी जया प्रज्ञा ने कहा कि संसार में कई लोग आते हैं और चले जाते हैं किंतु जो दूसरों के लिए जीते हैं दुनिया उनको याद करती है। इस अवसर पर श्रीसंघ अध्यक्ष मनसुख पटवारी ने भी विचार रखे। दिलखुश खेरोदिया मीना बोहरा ने गीतिकाएं प्रस्तुत की। दीक्षा दिवस को सामूहिक एकासन व्रत एवं सामायिक दिवस से मनाया गया। मीरानगर संघ मंत्री सुरेश डांगी ने बताया कि साध्वी चारूप्रज्ञा आदि ठाणा के प्रवचन गुरूवार सुबह मीरानगर स्थानक में होंगे।
चित्तौड़गढ़. मीरानगर जैन स्थानक में बुधवार को प्रवचन देतीं साध्वी प्रवचन सभा में मौजूद श्राविकाएं।
प्रवचन सभा
bho_Deva npi_Deva hin_Deva hin_Deva mag_Deva